כרמים

כְּרָמִים הוא קיבוץ ישראלי מעורב בצפון הנגב, הממוקם כקילומטר מערבית ליישוב מיתר. מקור שם הקיבוץ הוא בכרמים שהיו גדלים באזור.

כרמים נמצא תחת שיפוטה של המועצה האזורית בני שמעון והוא משתייך לקיבוץ הארצי. הוא הוקם בשנת 1980 ועבר תהליך הפרטה. כיום מתנהל כ'קיבוץ מתחדש' בו כל חבר מתקיים בעצמאות כלכלית.

בשנים האחרונות עובר הקיבוץ תהליך של שינוי במטרה להופכו ליישוב אקולוגי ופלורליסטי, בו מתגוררים ביחד חילונים ודתיים. במסגרת התהליך נקלטו מספר משפחות חדשות, והיישוב גדל לכ-80 משפחות. בקיבוץ פועלת תוכנית שנת שירות של קדמה אשר משלבת שינשינם בחקלאות של הקיבוץ ובחינוך החברתי. בנוסף מכינה קדם צבאית מעורבת, מכינת עמיחי.

כלכלה וחברה 
בקיבוץ בית הארחה וחדר אוכל כשר וכן מרכז סדנאות חברתי בשם "במה לקהילה". המרכז מכיל טעימה של חלוציות במאה ה-21, לימוד והתנסות באורח חיים אקולוגי, כולל הבנת המשבר הסביבתי, מיחזור, בנייה מבוץ ויצירה אקולוגית. כמו כן, לימוד והתנסות בשיח פלורליסטי, שיעורים סביב כתבים יהודים ברוח ציונית, שיח חילונים-דתיים, סדנאות והרצאות של גוף-נפש, רוח וחומר, התנדבות בענפי הקיבוץ, לימוד והתנסות בחיי קהילה פעילים, תיאטרון, מוזיקה ואמנות פלסטית, בילוי סביב מדורה, נופים וניווטים.

בקיבוץ כרמים יש פיינטבול השייך לפיינטבול ישראל, רפת קיבוצית וחוות סוסים המאפשרת טיולי רכיבה, סדנאות אתגריות ורכיבה טיפולית.

קישורים חיצוניים

 
 אתר קיבוץ כרמים
 
 במה לקהילה | דף הבית

הערות שוליים

יישובים שהוקמו ב-1980
קיבוצים
קיבוצי הקיבוץ הארצי
קיבוצים במחוז הדרום
הנגב: יישובים